**ОТЧЕТ**

**за осъществената контролна дейност от РИОСВ-Пазарджик**

**за месец юни 2025 г.**

През **м. юни 2025 г.** експертите и специалистите на РИОСВ-Пазарджик извършиха **99** проверки в **81** обекта, от които **62** са планови и  **37** извънредни. В рамките на осъществения контрол са дадени **14** предписания за отстраняване на констатирани несъответствия и предприемане на мерки. За периода са предприети действия по **25** сигнала.

През м. юни експерти на РИОСВ-Пазарджик взеха участие в комисия за щета от кафява мечка, експертна работна среща с всички заинтересовани институции в област Пазарджик за координация на мерките за превенция и действия в случай на възникване на пожари, в работна среща за „Натура 2000“ в гр. Белово, в заседания на ОбЕСУТ при Община Пазарджик, Община Септември и в заседание на комисия по чл. 17 при ОД „Земеделие“.

 **Административнонаказателна дейност**

 През м. юни 2025 г., за констатирано административно нарушение на Закон за водите (ЗВ) е съставен АУАН на юридическо лице за нарушение на чл. 48, ал. 1, т. 11 във вр. с чл. 120, ал. 1 и ал. 2 от Закон за водите.

 Издадени са 3 (три) наказателни постановления (НП) на обща стойност 2 500 лв., от които 2 (две) по Закон за управление на отпадъците и 1 (едно) по Закон за водите.

 По ЗУО са издадени две наказателни постановления срещу физически лица. И двете са в размер на 700 лева, за нерегламентирано изхвърляне на отпадъци на неразрешени за това места.

По Закона за водите е издадено наказателно постановление срещу юридическо лице, за заустване на отпадъчни води със съдържание, превишаващо ИЕО по показател общ фосфор, съгласно разрешителното за заустване, в размер на 1 100 лева.

Сключено е споразумение, с което е наложена имуществена санкция на юридическо лице за нарушение на Закон за водите, в размер на 700 лев.

За периода е издадена една Принудителна административна мярка (ПАМ) по реда на чл. 159, ал. 3 от ЗООС на инсталация за производство на катодна мед в с. Цар Асен, общ. Пазарджик.

През м. юни 2025 г. няма наложени санкции по реда на чл. 69 от ЗООС.

Събраните суми от РИОСВ-Пазарджик по наложени глоби и санкции през м. юни 2025 г. са в общ размер 1353.83 лева, от които няма наложени санкции по чл. 69 от ЗООС, 988.24 лева е събраната сума от платени глоби /имуществени санкции по НП за нарушения на екологичното законодателство и влезли в сила НП и споразумения / по транзитната сметка.

365.59 лева са събрани суми от НАП по наложени глоби и/или санкции по специалните закони.

**Акценти от извършената месечна контролна дейност**

Изпълнение на годишния план за контролна дейност за 2025 г.

Контрол за чистотата на речните корита и прилежащи територии, на републиканската и общинска пътна мрежа.

Контрол за изпълнение на условията в разрешителните за заустване на отпадъчни води от промишлени обекти в област Пазарджик, емисионен контрол на обекти, заустващи отпадъчни води в повърхостни водоприемници, проверки за правилна експлоатация на пречиствателните съоръжения.

Контрол за намаляване емисиите на замърсители в атмосферния въздух.

Контрол за изпълнение изискванията на ЗУО при извършване на дейности по третиране на отпадъци.

Контрол по спазване на изискванията на Регламент (EO) №1013/2006.

Последващ контрол за изпълнение на дадени предписания.

Проверки по сигнали и жалби на граждани

 **По отношение на превантивния контрол е извършено:**

* контрол за спазване на режимите в защитените територии (ЗТ), определени със заповедите им за обявяване;
* проверка на постъпило предложение за промяна площта (увеличаване) на ЗМ „Чибуците“;
* инвентаризация на предоставени електрически огради на пчелари от областта;
* проверка на обстоятелствата, посочени в постъпили сигнали на „зелен“ телефон и ел. поща, решаване на проблеми и предприемане на действия по спасяване на защитени видове;
* събиране на информация чрез наблюдение на състоянието на находище на защитен растителен вид – стояново лютиче (Ranunculus stojanovii);
* подпомагане на други институции в сферата на природозащитното законодателство чрез участие в междуведомствени комисии;
* водене на процедурите по постъпили преписки от граждани и институции в регламентираните срокове.

 **Tекущият и превантивен контрол** се извършва съгласно утвърден от министъра на околната среда и водите годишен план за контролната дейност на РИОСВ-Пазарджик за 2025 г. Извършени са планови и извънредни проверки по компоненти и фактори на околната среда, както следва:

* Проверки по прилагане разпоредбите на ЗУО - **32;**
* Проверки по Закон за водите - **8;**
* Проверки по Закон за почвите - **2**;
* Проверки по ЗООС – други - **1;**
* Проверки по прилагане разпоредбите на ЗЧАВ - **7;**
* Комплексни проверки на дружества с КР - **2**;
* Комплексни проверки на дружества без КР - **3**;
* Проверки по прилагане на гл. 6 на ЗООС **- 3;**
* Контрол по ЗБР и ЗТЗ - **41;**

 **Планови комплексни проверки на обекти без комплексно разрешително:**

* „Оранжерии Гимел“ АД – оранжерии за производство на зеленчуци, с. Звъничево, общ. Пазарджик. Проверката е по компоненти ,,атмосферен въздух” и ,,почви“. Проверен е склад за съхранение на негодни за употреба ПРЗ. Складът е в добро техническо състояние. Не се констатираха нарушения във връзка с неизпълнение на разпоредбите на Закона за почвите и Закона за опазване на земеделските земи. По компонент ,,атмосферен въздух“ е дадено предписание за представяне на доклад с резултати от СПИ за наличие на вредни вещества в атмосферния въздух от неподвижни източници. Предписанието е изпълнено.
* „Биовет“ АД – предприятие за производство на фармацевтични продукти и фуражни добавки, гр. Пещера. Проверени компоненти и фактори - „води“, „климат“, „химични вещества“ и характеристиките и условията в решение за преценяване на необходимостта от ОВОС № ПК-54-ПР/2022 г. При извършената проверка не са установени несъответствия с приложимите изисквания на ЗВ, ЗОИК, ЗЗВВХВС и характеристиките в решение № ПК-54-ПР/2022 г. Условията в решението са изпълнени.
* „Еко-Хидро 90” ООД - проверка на ИП: „Добив на скални материали от мраморизирани варовици, годни за производство на трошени фракции за пътно строителство, асфалтови смеси и бетон от находище „Конаговски чал“, разположено в землищата на с. Алеко Константиново и с. Дебращица, общ. Пазарджик, обл. Пазарджик, с възложител „ЕКО-ХИДРО-90” ООД. При проверката, извършена с участието на експерт на БД ИБР, не е констатирано несъответствие с разглежданата в решението характеристика на инвестиционното предложение, неизпълнение на поставените в решението условия, както и нарушения на екологичното законодателство

**Атмосферен въздух** – през м. юни по ЗЧАВ и подзаконовите нормативни актове са извършени 7 проверки - 6 планови и 1 извънредна – дадени са 2 предписания, взето е участие в 3 комплексни проверки на обекти без КР и в 2 проверки на оператори с издадено КР по Условие № 9. Емисии в атмосферата и Условие № 12. Шум.

 **По ЗЧАВ и подзаконови нормативни актове:**

 **Планови проверки**

 По Регламент (ЕС) 2024/573 за флуорсъдържащите парникови газове са извършени две проверки на оператори на оборудване, заредено с ФПГ. Операторите спазват кратността за извършване на проверки за течове от системите. Поддържат се досиета на системите. На един от операторите е дадено предписание за едно от оборудването да представи досие на системата със срок, непопадащ в отчетния период.

 По Наредба № 16/1999 г. е извършена проверка на бензиностанция в гр. Сърница. Извършени са проверки на системите за УБП, съответстваща на Етап II. Резултати от проверките са отразени в дневник, наличен на място. Не се установиха несъответствия с нормативните изисквания на ЗЧАВ.

 По Наредба №1/2005 г. е извършена проверка на инсталация за производство на етерични масла в гр. Стрелча и на цех за производство на пелети в гр. Сърница. На оператора на инсталацията за производство на етерични масла е дадено предписание за извършване на СПИ на вредни вещества, изпускани в атмосферния въздух от неподвижни източници - котли, със срок непопадащ в отчетния период.

 Извършена е проверка на Община Пазарджик за изпълнение на заложените мерки в плана за действие към общинската програма за управление качеството на атмосферния въздух за периода 2021–2027 г. Не е констатирано неизпълнение на мерките в плана към програмата.

 **Извънредни проверки**

 Извършена е проверка на производствена база за пегматит в землището на гр. Стрелча за последващ контрол на дадено предписание с постоянен срок. Предписанието се изпълнява.

 Извършен е анализ на резултатите от 3 доклада от извършени СПИ на промишлен шум в околната среда. Не са установени превишавания.

 Извършени са оценки на представени 6 доклада с резултати от проведени СПИ на емисии на вредни вещества, изпускани в атмосферния въздух от обекти в гр. Пазарджик, с. Алеко Константиново, общ. Пазарджик, гр. Велинград и гр. Пещера. Емисионните норми са спазени.

 Извършена е оценка на резултати от представен доклад за извършени СНИ на инсталация за производство на енергия от отпадъци и биомаса в гр. Пещера за м. май 2025 г. Анализът им показва, че са спазени емисионните норми, определени в издаденото КР на оператора.

 Извършено е ежеседмично следене на сайтове в интернет за реклама на хладилни агенти и флуорсъдържащи парникови газове в бутилки за еднократна употреба или предлагани на по-ниски цени.

**Води** – през м. юни по Закон за водите са извършени 8 планови проверки на 8 обекта. За отстраняване на отклонения от технологичния режим на работа на съоръженията и предприемане на превантивни мерки при извършените проверки са дадени 5 предписания. Предстоят проверки за изпълнението им.

Съставен е АУАН на юридическо лице за нарушение на чл. 48, ал. 1, т. 11 във вр. с чл. 120, ал. 1 и ал. 2 от Закона за водите – неспазване на ИЕО в издаденото комплексно разрешително на обекта.

Експертите от направлението взеха участие в 2 проверки на обекти с КР и в 1 проверка на обект без КР. При комплексната проверка на „Биовет” АД, гр. Пещера е проверена пречиствателната станция. Констатира се, че работи на автоматичен режим, съгласно утвърдената технологична схема. Няма разливи или течове на отпадъчни води по площадката и/или извън нея. Резултатите от взета водна проба показват, че операторът спазва ИЕО, поставени в разрешителното за заустване.

За периода е извършен емисионен контрол на „Биовет“ АД, гр. Пещера и на “Инфрастрой“ ЕООД, гр. Брацигово - канализационна система.

 **Почви –** презм. юни са извършени 2 планови проверки и е взето участие в комплексна проверка на обект без КР за спазване изискванията и разпоредбите на Закона за почвите и Закона за опазване на земеделските земи.

Извършени са две планови проверки на съоръжения за минни отпадъци на ,,Асарел Медет” АД, гр. Панагюрище. Установи се, че рекултивационните дейности на Окисно насипище са приключили. На Западно насипище протича рекултивация на 150 дка. - техническа и биологична. Участъци 5 и 6 са рекултивирани. Полагат се грижи за рекултивираните площи.

 **Биологично разнообразие и НЕМ** – през м. юни експертите и специалистите от направление БРЗТЗ извършиха 41 проверки в 23 обекта, в т.ч. 27 планови и 14 извънредни. В рамките на осъществения контрол няма дадени предписания и съставени АУАН.

 Контролна дейност

 През отчетния период от специалистите паркова охрана са извършени 20 планови проверки в резервати „Купена“, „Мантарица“, „Дупката“ и „Беглика“, при които не са констатирани нарушения. Извършено е постоянно наблюдение на противопожарната обстановка в защитените територии – изключително държавна собственост. През м. юни в резерватите в териториалния обхват на РИОСВ-Пазарджик не са възниквали пожари.

При ревизии на резерватите „Купена“ и „Беглика“ не са установени нарушения в проверяваните участъци.

Извършени са планови проверки в ЗМ „Находище на стояново лютиче – село Равногор“ и ЗМ „Патьова кория“ - не са констатирани нарушения. Събрана е информация за находището на защитен растителен вид и на вековна дъбова гора. Те се в добро състояние и не се налага предприемане на мерки.

След писмо от МОСВ за предложено увеличение на площта на ЗМ „Чибуците“, се извърши проверка на част от предложените територии. За тези имоти предложението е целесъобразно, тъй като е установено разпространение на върболистен тъжник (Spiraea salicifolia) - предмет на опазване в ЗМ. Предстои проверка на другите предложени територии.

 При планови проверки на предоставени електрически огради на пчелари от гр. Велинград, с. Фотиново, общ. Батак и гр. Сърница се установи, че предоставените вещи се използват по предназначение (опазване на пчелин от набези на кафява мечка).

 След постъпило заявление от пчелар от гр. Батак за извършено нападение върху пчелин от кафява мечка беше взето участие в комисия, назначена от директора на РДГ – Пазарджик. На място се установи, че щетата е нанесена от мечка, но заради непредставени документи от пчеларя (документ за собственост, регистрация в общинската администрация и др.) се прецени, че не могат да бъдат предприети действия за кандидатстване пред МОСВ за изплащане на обезщетение, съгласно чл. 79, ал. 2 от *Закона за лова и опазване на дивеча*. След постъпила от РДГ-Пазарджик информация за забелязана кафява мечка в близост до домове в гр. Батак е изготвен отговор, в който е разяснено какви мерки за превенция, включително и законови действия могат да бъдат предприети за ограничаване и/или намаляване заплахата от кафява мечка в района.

Извършена е извънредна проверка по сигнал, че в покрив на метален навес, в имот с идентификатор 53285.50.97 по КККР на с. Овчеполци, общ. Пазарджик, обл. Пазарджик има изградено гнездо на лястовици. Установи се, че в покривана конструкция в посочения имот е изградено гнездо на селска лястовица (*Hirundo rustica*) с малки в него и е наблюдавано, че гнездото се посещава от родителите. В изпратения отговор до сигналоподателя и до община Пазарджик са дадени указания какви действия следва да се предприемат в случай, че се налага разрушаване на гнездото.

За м. юни в РИОСВ постъпиха десет (10) сигнала за бедстващи защитени видове:

* Седем (7) за екземпляри в безпомощно състояние от следните защитени видове: бял щъркел (C. ciconia), горска ушата сова (A. otus), градска лястовица (Delichon urbicum), обикновен мишелов (B. buteo), бързолет (Apus apus). Птиците са транспортирани за лечение в спасителен център;
* един (1) за екземпляр от защитения вид черен бързолет (Apus apus) – освободен е в подходящ район;
* eдин (1) за отглеждане на екземпляр от защитения вид гарван гробар *(*Corvus corax)*.* Сигналът е неоснователен.
* един (1) за паднал от гнездото млад екземпляр на защитения вид горска ушата сова (Asio otus) - върнат е в гнездото си.

Превантивна дейност

Извършено е постоянно наблюдение на противопожарната обстановка в защитените територии – изключително държавна собственост (резервати). Няма възникнали пожари през м. юни 2025 г..

Събирана е информация за състоянието на находище на защитен растителен вид – стояново лютиче (Ranunculus stojanovii) и на вековна дъбова гора – чрез наблюдение.

 Сключен е договор за заснемане на фотографии от резерват „Беглика“ по повод отбелязване на 65 години от обявяването му.

Изготвени са анекси за удължаване на 3 договора за предоставени за безвъзмездно ползване електропастири на пчелари от областта.

През отчетния период, с приоритет беше работата по издаване на крайни актове, което позволява на възложителите да спазят крайните срокове за кандидатстване по Програма „Околна среда 2021-2027“ и по Стратегическия план за развитие на земеделието и селските райони на Република България за периода 2023 - 2027 г.

 През м. юни експерти от направлението взеха участие в:

* комисия по заповед на директора на РДГ – Пазарджик за установяване на нанесена щета от кафява мечка върху пчелин;
* експертна работна среща с всички заинтересовани институции в област Пазарджик за координация на мерките за превенция и действия в случай на възникване на пожари - по писмо на Областния управител.
* работна среща за „Натура 2000“ в гр. Белово.

Попълнена е информация в Единната информационна система НАТУРА 2000 на издадени до момента административни актове, процедирани от РИОСВ-Пазарджик.

Във връзка с текущи процедури са изготвени: 100 писма по реда на чл. 2, ал. 2 от Наредбата за ОС, 3 решения по ОС, 15 вътрешни становища, 6 консултации на граждани, писма и справки.

Постигнат ефект от контролната и превантивната дейност: предотвратяване и отстраняване на нарушения в защитени територии и защитени зони, осигурено е постоянно наблюдение на противопожарната обстановка, събрана е информация за находището на защитен растителен вид и на вековна дъбова гора, решени са проблеми, свързани със защитени видове в безпомощно състояние, събрана e информация за находище на защитен вид, решени са проблеми на пчелари от областта, подпомогнато е вземането на решения от други органи, имащи значение за намаляване и отстраняване на въздействието върху биоразнообразието чрез участие в междуведомствени комисии и консултации.

През м. юни експертите от направление „Управление на защитени зони“ разшириха базите-данни за заинтересованите страни и НАТУРА 2000, запознаха се с нормативни и стратегически документи за екологичната мрежа, изготвиха презентация на тема „Намаляване въздействието на пластмасата върху околната среда. Бяха изпълнени и допълнителни задачи, подпомагащи контролната и превантивната дейност, възложени от директора на РИОСВ-Пазарджик.

**Отпадъци -** през м. юни 2025 г. по ЗУО са извършени **32** проверки в **32** обекта, от които **11** са планови и **21** са извънредни. Дадени са **5** предписания.

**Акценти** **в контролната дейност**: контрол за изпълнение изискванията на ЗУО и подзаконовите нормативни актове при извършване на дейности по третиране на отпадъци, последващ контрол по дадени предписания, контрол за чистотата на речните корита и прилежащи територии, на републиканската и общинска пътна мрежа, контрол по спазване изискванията на Регламент (EO) №1013/2006, проверки по сигнали и жалби.

 **Планови проверки:**

Извършена е планова проверка на рекултивирано депо за ТБО на община Лесичово. Рекултивацията на обекта е приключила. Осъществяват се следексплоа- тационни грижи, включващи поддръжка и наблюдение на параметрите на околната среда, във връзка със спазване на изискванията и разпоредбите на чл. 44 от Наредба № 6 от 27 август 2013 г. Извършен е мониторинг на повърхностни и подземни води. Представени са протоколи от изпитването. Депото е в добро техническо състояние, без видими следи от ерозия по неговото тяло.

Извършени са плановипроверки на инсталации за предварително третиране на СБО и компостиране на биоразградими отпадъци в землището на с. Ал. Константиново, общ. Пазарджик и в с. Варвара, общ. Септември. Изпълняват се условията, поставени в издадения регистрационен документ за дейности по третиране на отпадъци.

Извършени сапроверки на лицасъс седалище и адрес на регистрация в гр. Септември и с. Братаница, общ. Пазарджик, които извършват транспортиране на отпадъци, предмет на трансграничен превоз(внос/износ). Изпълняват се условията, поставени в издадените РД за дейности по събиране и транспортиране на отпадъци. За констатиран пропуск от лицето със седалище гр. Септември е дадено предписание за отчетност в НИСО, съгласно изискванията на чл. 11 от Наредба 1/2014 г. за реда и образците, по които се предоставя информация за дейностите по отпадъците, както и реда за водене на публични регистри.

Извършени са планови проверки на дружества, притежаващи документ по чл. 35 от ЗУО - за третиране на ОЧЦМ, ИУМПС, ИУЕЕО, НУБА и други опасни и неопасни отпадъци в гр. Пазарджик, на неопасни отпадъци и НУБА в гр. Велинград, и на строителни отпадъци в гр. Пазарджик. Проверени са условията, поставени в документите по чл. 35, ал. 1 от ЗУО. Не са установени несъответствия с нормативната уредба по ЗУО.

Извършени са планови проверки на автосервиз в гр. Пазарджик и на цех за дървопреработка в гр. Сърница. Дадени са предписания за извършване на класификация за образуваните отпадъци и на обекта в гр. Сърница - за представяне на договор за предаване на опасни отпадъци, за които срокът не е изтекъл.

Извършена е планова проверка на цех за производство на мебели в гр. Велинград. Не са установени несъответствия с нормативната уредба по ЗУО.

**Извънредни проверки:**

Извършена е извънредна проверка на терен в регулацията на с. Елшица, общ. Панагюрище по сигнал за замърсяване със строителни отпадъци в края на ул. ,,Струма“ - десен ръкав на р. Елшишка, в следствие на ремонт на ограда на частен дом. Дадено е предписание на причинителя на отпадъците за почистване на замърсения терен. Пред- стои последващ контрол.

Извършена е извънредна проверка на място на терен в регулацията на гр. Панагюрище по сигнал за възникнало сметище със строителни отпадъци. Установи се наличие на почва и камъни, купчина с трошен камък, образувани при изпълнение на проект ,,Укрепване на коритото на река луда Яна в регулационните граници на гр. Панагюрище.“ Констатираните почва и камъни ще бъдат върнати на строежа като обратен насип. Не се констатира наличие на отпадъци от бетонови блокове и асфалтова настилка.

Извършена е извънредна проверка по писмо от РУ на МВР-Панагюрище за наличие на незаконни автоморги в града. При проверката на място не се установи нерегламентирано разкомплектоване на ИУМПС на посочените адреси в регулацията на гр. Панагюрище.

По писма на МОСВ са извършени 5 извънредни проверки на фирми в гр. Пазарджик, вносители на ЕЕО /членове на организации по оползотворяване на ИУЕЕО/. При проверките не са констатирани нарушения. Установи се, че 1 фирма е сключила договор с друга организация, 3 фирми нямат неплатени задължения към организацията в която членуват и 1 фирма не е извършвала внос/ВОП на ЕЕО през 2024 г. Проверена е и фирма вносител на батерии и акумулатори в гр. Пазарджик. Дружеството няма неизплатени задължения към организацията, в която членува.

Извършена е извънредна проверка на обект в гр. Велинград във връзка с преустановено образуване на отпадъци и провеждане на процедура по чл. 21 на Наредба №2/2014 г. за класификация на отпадъците за 17 бр. работни листове. Установи се , че фирмата е преустановил дейността си. На обекта няма налични отпадъци и липсват източници за образуване на отпадъци.

**Последващ контрол:**

Извършени са извънредни проверки на общините Пещера, Стрелча, Панагюрище, на част от общински път и част от прилежащите територии на р. Тополница в землището на с. Динката, общ. Лесичово, на част от РПМ в общ. Батак, на общински имот в гр. Батак и в м. Еленско краище, гр. Ракитово, за последващ контрол на дадени предписания **з**а почистване на замърсявания с отпадъци. При проверките на място се установи, че предписанията са изпълнени - замърсените с отпадъци терени са почистени и не е допуснато последващо замърсяване.

Извършени са проверки за последващ контрол на дадени предписания на кметовете на община Пазарджик и община Септември за почистване на констатирани замърсявания с отпадъци в землището на с. Величково и с. Семчиново. Дадените предписания са изпълнени.

Извършена е извънредна проверка за последващ контрол по изпълнение на дадено предписание на община Велинград за почистване на замърсени с отпадъци терени в района на кв. Чепино, м. Анезица в гр. Велинград. По време на проверката се констатира, че гореописаният район не е почистен от замърсяванията с отпадъци и се установиха нови замърсявания в същия район. Даденото предписание не е изпълнено. Предстои съставяне на АУАН по ЗУО.

Извършена е извънредна проверка за изпълнение на дадено предписание на кмета на община Велинград за почистване на 5 замърсени с отпадъци участъка от речни легла и прилежащи територии в землището на общината. Установи, се че са почистени 4 участъка - на р. Мътница в гр. Велинград и на р. Чепинска в с. Драгиново, общ. Велинград.

Извършен е последващ контрол на "Хмела-Велинград" АД, във връзка с изпълнение на дадено предписание за поставяне на обозначения на площадки със съответния код на отпадъка – предписанието е изпълнено.

 **ОХВ и контрол на риска –** през м. юни от експерта в направлението е извършена 1 извънредна проверка, беше водещ на 1 комплексна проверка на оператор без КР и взе участие в 2 проверки на оператори с КР.

Извършен е превантивен контрол по прилагане на изискванията на глава седма, раз-дел I на ЗООС и ЗЗВВХВС във връзка с 6 процедури по глава шеста от ЗООС за инвестиционни предложения, планове и програми.

Извършена е извънредна проверка на „Панагюрска медна компания“ АД, инсталация за производство на катодна мед в с. Цар Асен, общ. Пазарджик във връзка със заповед на директора на РИОСВ-Пазарджик за налагане на преустановителна принудителна административна мярка. Извършено е пломбиране на помпите за електролит, с което се ограничава работата на инсталацията.

**КР и екологична отговорност –** през м. юни са извършени 2 планови проверки на оператори с издадено комплексно разрешително:

**•** „Ди ЕС Смит България“ АД, с. Главиница - оператор на инсталация с издадено КР № 114-Н1-И1-А3-ТГ1/2019 г. В рамките на проверката се констатира неизпълнение на условия от КР, свързани с експлоатацията на котлите от инсталацията за производство на топлоенергия, за което на оператора ще бъде съставен АУАН.

**•** „Огняново К“ АД с издадено КР № 601-Н0-И0-А1/2024 г. В рамките на проверката се констатира, че част от документите към СУОС не са актуализирани във връзка с влязло в сила актуализирано КР. Дадено е предписание за привеждане в съответствие с условията на КР.

 Изготвени са: 3 вътрешни становища, уведомителни писма, информация във връзка с извършване на одит от Сметна палата по отношение „Управление на опасните отпадъци“ за периода от 01.01.2021 г. до 31.12.2024 г., писма до: Община Панагюрище относно процедурата по актуализация на КР, до КПКОНПИ относно свободния капацитет на Регионално Депо Пазарджик, до МОСВ за комисия относно рудник „Цар Асен“, до ЕТ „Ангелов - Иван Ангелов“ за потвърждаване извеждане от експлоатация на сграда В2.

**Екологична отговорност –** през м. юни не са извършвани проверки на оператори, попадащи в приложното поле на ЗОПОЕЩ.

 Въведени са данни в публичния регистър по Закона за отговорността за предотвратяване и отстраняване на екологични щети (ЗОПОЕЩ), съгласно Наредба за публичния регистър на операторите, които извършват дейностите по приложение №1 към чл. 3, т. 1 от ЗОПОЕЩ: въвеждане на нови оператори и изменение и/или допълнение на регистрация на вече въведени оператори по чл. 35, ал. 3 и 5 от ЗУО за добавяне на нови отпадъци и промяна на превозни средства.

**ОВОС и ЕО –** през м. юни, в изпълнение на утвърдения план за контролна дейност, са извършени 5 планови проверки, от които: 1 комплексна проверка на обект без КР, участие в комплексна проверка на обект без КР и 3 проверки по документи, във връзка с проверка изпълнението на поставени условия в 1 решение за преценяване на необходимостта от ОВОС и относно давността на 2 решения за преценяване на необходимостта от ОВОС. При проверките е установено, че към момента:

* няма констатирано неизпълнение на поставените условия в решение № ПК-14-ПР/2021 г. за преценяване на необходимостта от извършване на ОВОС, издадено от директора на РИОСВ-Пазарджик и няма установено нарушение на екологичното законодателство;
* обектът е изграден и няма констатирано неизпълнение на поставените условия в решение № ПК-54-ПР/2022 г. за преценяване на необходимостта от извършване на ОВОС, издадено от директора на РИОСВ-Пазарджик;
* ИП, предмет на решение № ПК-11-ПР/2023 г. за преценяване на необходимостта от извършване на ОВОС, издадено от директора на РИОСВ-Пазарджик, е реализирано. Има издадено решение за дейности с отпадъци, след което е издадено решение за заличаване на площадката по заявление на възложителя.
* За ИП, предмет на решение № 4-ПР/2017 г. за преценяване на необходимостта от извършване на ОВОС, издадено от министъра на ОСВ, има издадено разрешение за строеж № РС-44/19.06.2020 г., съобщено с обявление в бр. 57 от 26.06.2020 г. на „Държавен вестник“ и влязло в сила на 28.07.2020 г., но не е стартирала реализация. Получената информация е препратена на МОСВ по компетентност относно давността на издаденото от министъра на ОСВ решение за преценяване на необходимостта от извършване на ОВОС;
* издаденото решение № ПК-15-ПР/2016 г. за преценяване на необходимостта от извършване на ОВОС е изгубило правно действие.

През м. юни 2025 г. в РИОСВ-Пазарджик постъпиха 97 уведомления, по които са изготвени вътрешни становища, че ИП, планове/програми не подлежат на процедури по реда на глава шеста от ЗООС, 26 преписки за ИП и 15 преписки за планове и програми, съгласно Приложение 1 и 2 на ЗООС, 11 от които приключиха с краен акт. Издадени са: 7 решения за преценяване на необходимостта от извършване на ОВОС с характер „да не се извършва ОВОС“, 1 решение за преценяване на необходимостта от извършване на ЕО, с характер „да не се извършва ЕО“, 2 решения за прекратяване на процедури по ОВОС и 1 решение за прекратяване на процедура по ЕО, 12 с указания за следващи действия за провеждане на процедури по реда на глава шеста от ЗООС, от които 7 за преценяване на необходимостта от извършване на ОВОС и 5 за преценяване на необходимостта от извършване на ЕО, а 18 преписки, от които: 1 процедура по задължителна ОВОС на етап оценка качеството на ДОВОС, 9 във връзка с процедура по преценяване на ОВОС и 8 във връзка с процедура по ЕО, са още в срок за отговор.

Във връзка с провеждането на процедурите по ОВОС и ЕО са изпратени общо 80 писма (в т.ч. уведомителни и напомнителни писма до възложителя, за допълнителна информация, за становища от БДИБР-Пловдив, за становища от РЗИ-Пазарджик, за потвърждаване на влезли в сила административни актове, издадени от директора на РИОСВ-Пазарджик и др.).

Във връзка с подобряване координацията между институциите е взето участие в заседание на ОбЕСУТ при Община Пазарджик, заседание на ОбЕСУТ при Община Септември и заседание на комисия по чл. 17 при ОД „Земеделие“.

**Кратко обобщение по отношение на постигнат ефект спрямо околната среда, бизнеса и обществеността от осъществената контролна дейност –**

Засилен е превантивният, текущ и последващ контрол на фирмите за третиране на отпадъци с цел предотвратяване на нерегламентирани дейности с отпадъци на територията на област Пазарджик.

През м. юни са почистени замърсявания с отпадъци в част от прилежащите територии на р. Тополница в землището на с. Динката, общ. Лесичово, в част от РПМ в общ. Батак, на общински имот в гр. Батак, в м. Еленско краище в гр. Ракитово, както и землищата на общините: Пазарджик, Стрелча, Панагюрище, Пещера, Септември и Велинград.

**Бизнеса** – Процедурите се водят в рамките на нормативните срокове. Крайните административни актове се публикуват своевременно на интернет страницата на РИОСВ-Пазарджик за уведомяване на заинтересованите лица. Чрез извършения превантивен контрол на издадените административни актове по реда на глава шеста от ЗООС се проследява реализацията на инвестиционните предложения спрямо одобрената характеристика, изпълнението на поставените условия и изпълнението на предвидените мерки в издадените решения/становища, правното действие на издадените административни актове и не се допуска експлоатацията на обекти или дейности без необходимите проведени процедури по реда на глава шеста от ЗООС.

*През м. юни са* *постановени*: 7 решения за преценяване на необходимостта от извършване на ОВОС с характер „да не се извършва ОВОС“, 1 решение за преценяване на необходимостта от извършване на ЕО, с характер „да не се извършва ЕО“, 2 решения за прекратяване на процедури по ОВОС, 1 решение за прекратяване на процедура по ЕО и 3 решения по ОС.

*За периода са издадени:* - 2 РД за извършване на дейности по събиране и транспортиране на отпадъци на основание чл. 78, ал. 10 от ЗУО, 6 РД за извършване на дейности по събиране и транспортиране на отпадъци на основание чл. 79, ал. 1 от ЗУО, 7 бр. становища за класификация на отпадъците за върнати 12 бр. работни листове, 42 бр. утвърдени работени листове, 17 бр. преустановени работни листове.

**Обществеността –** през м. юни РИОСВ-Пазарджик отговори на 2 заявления за достъп до обществена информация на физически лица, които получиха пълен достъп до исканата информация. На сайта на РИОСВ са публикувани три нови прессъобщения.

В навечерието на Световния ден на околната среда - 5 юни, РИОСВ-Пазарджик проведе работна среща с представители на областни и общински административни звена, екологични експерти и собственици на земеделски земи в община Белово. Темата на събитието „Натура 2000 – ползи за природата и хората в община Белово“ беше повлияна от обявяването на защитена зона BG 0000636 „Ниска Рила“ в края на месец април тази година. Акцент беше поставен върху новите органи за управление на „Натура 2000“.

Експерти на РИОСВ презентираха темата „Как да преборим замърсяването с пластмаса“ в открити уроци за отбелязване Световния ден на околната среда. Презентациите бяха изнесени в НУ„Васил Левски“, гр. Пазарджик, в СУ„Св. Св. Кирил и Методий“, гр. Велинград и пред гостите на фестивала с екологична насоченост "Re: Bazaar", проведен на 21 юни в гр. Пазарджик. Акцент на събитието беше осъзнатото потребление, рециклирането и повторната употреба на качествените вещи, а целта му - местната общност да даде личен пример за опазване на околната среда.

 **КОСТАДИН ГЕШЕВ**

 *Директор РИОСВ-Пазарджик*